Държавен вестник, бр. 34, 2016 г., стр. 23

БРОЙ  34	
Д Ъ Р Ж А В Е Н  В Е С Т Н И К 	
СТР.  23  
Финансовия регламент, както и в съответствие 
с принципите за икономичност, ефикасност 
и ефективност.
22. Решения за поправки към Решение C 
(2015) 7293 на Комисията за учредяване на 
Доверителния фонд ще се вземат от Коле-
гиума на Европейската комисия в съответ-
ствие с член 42 от Регламент 2015/323, който 
се отнася до член 187 (8) от Регламент (ЕС, 
Евратом) 966/2012.
23. Те трябва да зачитат и Решение 2010/427/
ЕС на Съвета за определяне на организацията 
и функционирането на Европейската служба 
за външна дейност (ЕСВД), и по-специално 
разпоредбите на член 9 относно разделението 
на компетенциите между службите на Коми-
сията и ЕСВД, що се отнася до инструментите 
за външна дейност и програмирането.
СТРАНИТЕ ПО НАСТОЯЩОТО СПОРАЗУ-
МЕНИЕ СЕ ДОГОВОРИХА ЗА СЛЕДНОТО:
Ч а с т  I   –   О б щ и  р а з п о р е д б и
Член 1
Създаване на Доверителния фонд
1.1. Комисията създава Доверителен фонд 
по смисъла на член 42 от Регламент на Съве-
та № 2015/32311 „СПЕШЕН ДОВЕРИТЕЛЕН 
ФОНД НА ЕВРОПЕЙСКИЯ СЪЮЗ ЗА СТА-
БИЛНОСТ И СПРАВЯНЕ С ПЪРВОПРИ-
ЧИНИТЕ ЗА НЕЗАКОННАТА МИГРАЦИЯ 
И РАЗСЕЛВАНЕТО НА ХОРА В АФРИКА“ 
(„Доверителния фонд“) в съответствие с 
нейно решение от 20 октомври 2015 г., съг-
ласувано с Белгия, България, Чешката репу-
блика, Дания, Германия, Естония, Ирландия, 
Испания, Франция, Италия, Латвия, Литва, 
Люксембург, Унгария, Малта, Нидерландия, 
Норвегия, Австрия, Полша, Португалия, 
Румъния, Швейцария, Словения, Словакия, 
Финландия, Швеция и Обединеното кралство 
по настоящото Учредително споразумение. 
1.2. Доверителният фонд се управлява 
от името на донорите и на Европейския 
съюз от Комисията („Доверителен орган“) в 
съответствие с разпоредбите на настоящия 
учредителен акт и под отговорността на оп-
равомощения разпоредител със средства по 
делегиране на Генерална дирекция „Сътруд-
ничество и развитие“. Доверителният фонд не 
е самостоятелно юридическо лице.
Член 2
Цели на Доверителния фонд
2.1. Общата цел на този Доверителен фонд 
ще бъде преодоляване на кризи в регионите 
на Сахел и езерото Чад, Африканския рог и 
11 Регламент на Съвета (EС) №  2015/323 от 2 март 
2015 г. относно финансовия регламент, приложим 
за 11-ия Европейски фонд за развитие, OВ L 58, 
3.3.2015, стр. 17.  
Северна Африка. Той ще подкрепя всички 
аспекти на стабилността и ще допринася за 
по-доброто управление на миграцията, както 
и за справяне с първопричините за деста-
билизацията, принудителното разселване и 
незаконната миграция, по-специално чрез 
насърчаване на устойчивост, създаване на 
икономически предпоставки и равни възмож-
ности, сигурност и развитие, и предприема-
не на мерки за справяне с нарушенията на 
човешките права.
2.2. Предложените дейности за постигане 
на тези цели са изложени в Приложение I на 
Учредителното споразумение. Tези дейности 
засягат следните държави: 
(а) За региона на Сахел и езерото Чад: 
Буркина Фасо, Камерун, Чад, Гамбия, Мали, 
Мавритания, Нигер, Нигерия и Сенегал.
(b) За региона на Африканския рог: Джибу-
ти, Еритрея, Етиопия, Кения, Сомалия, Южен 
Судан, Судан, Танзания и Уганда. 
(с) За Северна Африка: Алжир, Египет, 
Либия, Мароко и Тунис. 
(d) Африканските съседи на тези държа-
ви също може да се възползват от проекти 
с регионално измерение, за да се справят с 
регионалните миграционни потоци и свърза-
ните с тях предизвикателства, разглеждано за 
всеки случай поотделно. 
Член 3
Ресурси на Доверителния фонд
3.1. Общи разпоредби
Финансовите ресурси на Доверителния 
фонд се състоят от:
(a) приноси от донори и от Европейския 
съюз в съответствие с членове 3.2, 3.3, 3.5 и 
3.6 съответно;
(b) приходи, генерирани от дейностите на 
Доверителния фонд, включително възнаграж-
дения от инвестиции, направени със средства, 
вложени по банковата сметка на Доверителния 
фонд (съгласно предвиденото в член 8.2.1);
(c) неизползвани средства, върнати на 
Доверителния фонд след приключване на 
финансираната от него дейност;
(d) възстановени суми от страна на Уп-
равителя от бенефициенти по Доверителния 
фонд; и 
(e) дарения, направени от физически лица 
или частни субекти (без такива, работещи в 
сферата на обществените услуги). 
За целите на настоящото Учредително 
споразумение посочените в точка (e) дарения 
не представляват приноси (съгласно дефини-
раното в точка 3.2) и даряващите лица или 
субекти не се считат за донори. 
3.2. Приноси на донори
3.2.1. Донорите правят приноси в Дове-
рителния фонд (един „принос“ на донор) в 
съответствие със следните разпоредби.